Προ-εγχειρητικές συγκεντρώσεις βιταμίνης D και κίνδυνος εμφάνισης υποπαραθυρεοειδισμoύ μετά από θυρεοειδεκτομή σε ενήλικες ασθενείς: Συστηματική ανασκόπηση και μετα-ανάλυση μελετών παρατήρησης
Creators: name: Βαΐτση, Κωνσταντίνα Δημητρίου
Publisher: name: Aristotle University of Thessaloniki
Year: 2020
Subjects: βιταμίνη D
ανεπάρκεια
έλλειψη
μετεγχειρητικός υποπαραθυρεοεισμός
υπασβεστιαιμία
vitamin D
deficiency
insufficiency
post-operative
hypoparathyroidism
hypocalcemia

description: Ο μετεγχειρητικός υποπαραθυρεοειδισμός (ΜΥ) αποτελεί συχνή επιπλοκή της θυρεοειδεκτομής. Το είδος και η έκταση της επέμβασης, η εντόπιση της βρογχοκήλης (καταδυόμενη), η συνυπάρχουσα αυτοάνοση πάθηση του αδένα είναι παράγοντες που συσχετίζονται με την εμφάνιση του. Αδιευκρίνιστο παραμένει αν η προεγχειρητική έλλειψη/ανεπάρκεια βιταμίνης D αυξάνει τον κίνδυνο εμφάνισης ΜΥ. Σκοπός: Σκοπός της παρούσας μελέτης ήταν η συστηματική ανασκόπηση και μετά-ανάλυση των διαθέσιμων στοιχείων όσον αφορά στη συσχέτιση των προεγχειρητικών συγκεντρώσεων 25-υδροξυ-βιταμίνης D [25(ΟΗ)D] με τον κίνδυνο εμφάνισης ΜΥ. Υλικά και Μέθοδοι: Συστηματική αναζήτηση στις βάσεις δεδομένων Medline, Cochrane Central και Scopus, έως τις 22 Ιουνίου 2020. Ως μέτρο σχέσης χρησιμοποιήθηκε ο σχετικός κίνδυνος (ΣΚ) και το 95% διάστημα εμπιστοσύνης (ΔΕ). Ο δείκτης I2 χρησιμοποιήθηκε για την εκτίμηση του βαθμού ετερογένειας. Αποτελέσματα: Τριανταπέντε μελέτες συμπεριελήφθησαν στη μετά-ανάλυση (8,895 ασθενείς που έπασχαν από ανεπάρκεια/έλλειψη βιταμίνης D, 61.848 περιπτώσεις παροδικού και 5.703 μόνιμου ΜΥ). Οι ασθενείς με προεγχειρητική ανεπάρκεια βιταμίνης D διέτρεχαν μεγαλύτερο κίνδυνο εμφάνισης παροδικού και μόνιμου ΜΥ σε σύγκριση με αυτούς με επαρκείς προεγχειρητικές συγκεντρώσεις [ΣΚ 2,07 (95% ΔΕ 1.62-2.66, I2 82%) και 2.45 (95% ΔΕ 1.30-4.63, I2 45%, αντίστοιχα)]. Ο κίνδυνος εμφάνισης παροδικού ΜΥ παρέμενε για προεγχειρητικές συγκεντρώσεις 25(OH)D ≤20 ng/ml και ≤10 ng/ml [ΣΚ 1.64 (95% ΔΕ 1.23-2.19, I2 85%) και 1.98 (95% ΔΕ 1.42-2.76, I2 85%), αντίστοιχα]. Ο μόνιμος ΜΥ αποτέλεσε εκδήλωση των ασθενών μόνο με προεγχειρητικές συγκεντρώσεις βιταμίνης D ≤10 ng/ml [ΣΚ 2.45 (95% ΔΕ 1.30-4.63, I2=45%)]. Στην ανάλυση υποομάδων με βάση τη συμμετοχή, τον αποκλεισμό ασθενών με νόσο Graves’ και τη μη διαθεσιμότητα της πληροφορίας αυτής φάνηκε ότι ασθενείς με επαρκείς προεγχειρητικές συγκεντρώσεις 25(OH)D διατρέχουν αυξημένο κίνδυνο ανάπτυξης μόνιμου ΜΥ (ΣΚ 0,77, 95% ΔΕ 0,65-0,91, I2 0%). Συμπεράσματα: Ασθενείς με προεγχειρητική ανεπάρκεια βιταμίνης D διατρέχουν αυξημένο κίνδυνο εμφάνισης παροδικού ΜΥ. Σοβαρή προεγχειρητική ανεπάρκεια βιταμίνης D [25(ΟΗ)D &lt;10 ng/ml] αυξάνει επίσης τον κίνδυνο μόνιμου ΜΥ.
description: Post-operative hypoparathyroidism (hypoPT) constitutes a relatively common complication following thyroidectomy. Several factors, such as type of surgery, concurrent neck dissection or Graves’ disease and female sex have been associated with an increased risk of hypoPT. Whether pre-operative vitamin D status also contributes to hypoPT risk is currently unknown. Objective: The aim of this study was to systematically investigate and meta-analyze the best available evidence regarding the association between pre-operative vitamin D deficiency/insufficiency and hypoPT. Materials and Μethods: A comprehensive literature search was conducted in PubMed, CENTRAL and Scopus databases, up to June 22nd, 2020. Data were expressed as risk ratio (RR) with 95% confidence intervals (CI). The I2 index was employed for quantifying heterogeneity. Results: Thirty-five studies were included in the quantitative analysis (8.895 patients with pre-operative vitamin D deficiency/insufficiency, 61,848 cases with transient and 5,703 cases with permanent hypo-PT). Compared with patients with pre-operative vitamin D sufficiency, patients with vitamin D deficiency/insufficiency demonstrated higher hypoPT risk, both permanent and transient [RR 2.07 (95% CI 1.62-2.66, I2 82%) and 2.45 (95% CI 1.30-4.63, I2 45%), respectively]. Similar associations emerged when analysis was restricted to patients with pre-operative vitamin D concentrations ≤20 ng/ml and ≤10 ng/ml [respective RRs for transient hypoPT: 1.64 (95% CI 1.23-2.19, I2 85%) and 1.98 (95% CI 1.42-2.76, I2 85%)]. Those with pre-operative vitamin D concentrations ≤10 ng/ml displayed higher risk of permanent hypoPT (RR 2.45, 95% CI 1.30-4.63, I2 45%). A significant difference was observed after conducting a separate analysis on whether the eligible studies included patients with Graves’ disease or not, or whether this information was unclear. [RR for permanent hypoPT (Graves’ disease-yes and 25(OH)D sufficiency): 0.77, 95% CI 0.65-0.91, I2 0%]. Conclusions: This is the first meta-analysis showing that patients with low pre-operative vitamin D concentrations have an increased risk of transient hypoPT. Severe pre-operative vitamin D deficiency [25(OH)D ≤ 10 ng/ml] predicts permanent hypoPT.